તરબૂચ જ્યારે ખરેખર પરિપક્વ થઇ જાય ત્યારે તેનો ઉપરનો છોતરાંનો લીલો રંગ બદલાતો નથી તેથી તરબૂચ પાકી ગયું છે કે નહીં તેની આપણને બહારથી ખબર પડતી નથી. પરંતુ જ્યારે તેનો વેલો તેને કુદરતી રીતે જ ડીંટામાંથી છોડી દે ત્યારે જ આપણે જાણી શકીએ કે તરબૂચ બરાબર પરિપક્વ, પુષ્ટ અને સુવાસિત-સુગંધીદાર લાલચોળ થઇ ગયું છે. તેવી જ રીતે સંયમપૂર્વક જીવીને જ્યારે આપણું જીવન ખરેખર સુવાસિત અને પરિપક્વ-પુષ્ટ એટલે કે વૃદ્ધ (ઘરડું નહીં) થાય ત્યારે કુદરતી રીતે જ કાંઇ પણ શારીરિક કષ્ટ ભોગવ્યા વગર મૃત્યુંજય ભગવાન કાળદેવ મૃત્યુના પાશમાંથી શરીરને છોડાવી દેશે. આ મૃત્યુંજયના જપનો ભાવ છે. જેવી રીતે પરિપક્વ સુવાસિત થયેલું તરબૂચ લતા બંધથી આપોઆપ છૂટી જાય છે તે પ્રમાણે હું મૃત્યુપાશમાંથી મુક્ત થઇ જાઉં. જેવી રીતે તરબૂચનો વેલો પોતાનાં ફળને સ્વયં તેને બંધનમાંથી મુક્ત કરી દે છે તેવી જ રીતે ભગવાન શંકર સ્વયં તેને બંધનમાંથી મુક્ત કરી દે છે તેવી જ રીતે ભગવાન શંકર સ્વયં પોતાના ભક્તોને મૃત્યુપાશમાંથી-બંધનમાંથી મુક્ત કરવાવાળા અને અમૃતત્વ આપવાવાળા છે.•